

VLADA REPUBLIKE HRVATSKE

Zagreb, 4. studenoga 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Kliničkom bolničkom centru Zagreb, za sklapanje ugovora za nabavu uređaja za izvantjelesni krvotok  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 9. stavkom 4. Statuta Kliničkog bolničkog centra Zagreb, od 5. ožujka 2020., Vlada Republike Hrvatske je na sjednici održanoj \_\_\_\_\_\_\_\_ 2022. donijela

O D L U K U

**o davanju suglasnosti Kliničkom bolničkom centru Zagreb, za sklapanje ugovora**

**za nabavu uređaja za izvantjelesni krvotok**

**I.**

Daje se suglasnost Kliničkom bolničkom centru Zagreb, za sklapanje ugovora s ponuditeljem BOSTON MEDICAL d.o.o. iz Zagreba, za nabavu uređaja za izvantjelesni krvotok, u iznosu od 2.623.230,00 kuna s PDV-om, za koji su sredstva osigurana u Državnom proračunu Republike Hrvatske za 2022. godinu i projekcijama za 2023. i 2024. godinu, na pozicijama Kliničkog bolničkog centra Zagreb, na Projektu K891002 Klinički bolnički centar Zagreb - Izravna kapitalna ulaganja, izvoru financiranja 31 - Vlastiti prihodi, sukladno Odluci Upravnog vijeća Kliničkog bolničkog centra Zagreb, KLASA: 1.2.1.1-22/16-3-3/3.22., od 7. srpnja 2022.

**II.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Predmetnom odlukom predlaže se Vladi Republike Hrvatske davanje suglasnosti Kliničkom bolničkom centru Zagreb (u daljnjem tekstu: KBC Zagreb) za sklapanje ugovora za nabavu uređaja za izvantjelesni krvotok za potrebe Klinike za kardijalnu kirurgiju KBC-a Zagreb, u ukupnom iznosu od 2.623.230,00 kuna s PDV-om.

Financijska sredstva za provedbu ove odluke osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu, na pozicijama Kliničkog bolničkog centra Zagreb, na Projektu K891002 Klinički bolnički centar - Izravna kapitalna ulaganja, izvoru financiranja 31 - Vlastiti prihodi, sukladno Odluci Upravnog vijeća Kliničkog bolničkog centra Zagreb, KLASA: 1.2.1.1-22/16-3-3/3.22., od 7. srpnja 2022.

Nabava uređaja za izvantjelesni krvotok potrebna je zbog starosti i isteka servisne podrške postojećeg uređaja.